ΓΡΑΠΤΗ ΕΡΩΤΗΣΗ E-1295/01

υποβολή: Kysti Virrankoski (ELDR) προς την Επιτροπή

(3 Μαΐου 2001)

Θέμα: Αποζημίωση για τις ζημίες που προκαλούν τα αρπακτικά στα καταφύγια ταράνδων

Στη Φινλανδία ζουν περίπου 200 000 τάρανδοι στα καταφύγια της Λαπωνίας και της Βόρειας Φινλανδίας. Από τα ζώα αυτά, περίπου 2 000 έως 2 500 πέφτουν κάθε χρόνο θύματα αρπακτικών ζώων (αρκούδων και λύκων). Πρόκειται για σημαντικές απώλειες, διότι 800 περίπου νοικοκυριά εξαρτώνται από την εκτροφή ταράνδων κατά πλήρη απασχόληση, ενώ για άλλες 500 περίπου οικογένειες η εκτροφή ταράνδων έχει ιδιαίτερη οικονομική σημασία.

Οι ζημίες που προκαλούν τα αρπακτικά στους τάρανδους παρουσιάζουν αύξηση. Οι φινλανδικές αρχές κατηγορούν την ΕΕ γιατί δεν μπόρεσε να περιορίσει τους αριθμούς των αρπακτικών.

Έχονταςπόψη τα προαναφερθέντα:

- Μήπως άραγε η Επιτροπή αποτρέπει τον ορθολογικό περιορισμό του πληθυσμού αρκούδων και λύκων;

- Τι προτίθεται άραγε να πράξει η Επιτροπή προκειμένου να διασφαλίσει ότι η εκτροφή ταράνδων θα παραμείνει ένας ενδιαφέρον τρόπος διαβίωσης και πως οι εκτροφείς ταράνδων δεν θα πρέπει οι ίδιοι να καταβάλλουν το αντίτιμο για προστασία από τα αρπακτικά;

- Δεν θεωρεί η Επιτροπή πως είναιπεύθυνη για την προστασία του αρχαίου αυτού τρόπου ζωής στις βορειότερες περιοχές της Ευρώπης;

Απάντηση της κας Wallstrm εξ ονόματος της Επιτροπής

(10 Ιουλίου 2001)

Ο λύγξ, η φαιά άρκτος και ο λύκος απαριθμούνται στο παράρτημα IV(α) της οδηγίας 92/43/ΕΟΚ του Συμβουλίου της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) καθώς και της άγριας πανίδας και χλωρίδας(1) (καλούμενης εν προκειμένω η Οδηγία). Ως εκ τούτου, τα είδη αυτάπόκεινται στο σύστημα αυστηρής προστασίας το οποίο απαιτεί, μεταξύ άλλων, την απαγόρευση της σκόπιμης θανάτωσής τους.

Οι πληθυσμοί λύκου στους βοσκότοπους του ταράνδου στη Φινλανδία εξαιρούνται του παραρτήματος IV(α), πλην όμως περιλαμβάνονται στο παράρτημα V της ίδιας Οδηγίας. Ως εκ τούτου, η απαγόρευση της χρήσης όλων των μέσων που είναι ικανά να προκαλέσουν τοπική εξαφάνιση ή σοβαρή όχληση των πληθυσμών του εν λόγω είδους, εφαρμόζεται στους πληθυσμούς λύκου των βοσκότοπων του ταράνδου(2). Αυτό σημαίνει ότι στις περιοχές αυτές ο λύκος δενπόκειται σε ολική προστασία, πλην όμως απαγορεύεται η χρήση μεθόδων παγίδευσης αδιακρίτως.

Η Φινλανδία γνωστοποίησε στην Επιτροπή ότι κάνει χρήση της παρέκκλισης που προβλέπει το άρθρο 16 της Οδηγίας ώστε να επιτρέπει τη θανάτωση του λύγκα, της φαιάς άρκτου και του λύκου. Το άρθρο αυτό επιτρέπει στα κράτη μέλη παρεκκλίσεις από τις διατάξεις των άρθρων 12 έως 15,πό τον όρο ότι δενπάρχει ικανοποιητική εναλλακτική λύση και ότι η παρέκκλιση δεν αντιβαίνει στην αποφυγή της μείωσης των πληθυσμών του περί ων ο λόγος είδους σε ευνοϊκή κατάσταση από πλευράς διατήρησης, ούτως ώστε, μεταξύ άλλων, να αποφεύγεται η σοβαρή βλάβη στις καλλιέργειες, στο ζωικό κεφάλαιο, στα δάση, στα αλιεύματα, στα ύδατα, και σε άλλους τύπους ιδιοκτησίας(3).

Σύμφωνα με το άρθρο 211 (πρώην άρθρο 155) της Συνθήκης ΕΚ, εναπόκειται στην Επιτροπή να εξετάσει κατά πόσον η Φινλανδία κινείται εντός των ορίων της Οδηγίας. Η αποζημίωση για τις ζημίες που προκαλούνται από τα είδη δεν καλύπτεται από τις διατάξεις της Οδηγίας και είναι δυνατόν να ρυθμιστεί από εθνικές νομοθετικές διατάξεις.

(1) ΕΕ L 206 της 22.7.1992. Βλ. ειδικότερα τα άρθρα 12, 15 και 16.

(2) Άρθρο 15 της οδηγίας 92/43/ΕΟΚ του Συμβουλίου.

(3) Άρθρο 16 παράγραφος 1 σημείο β) της οδηγίας 92/43/ΕΟΚ του Συμβουλίου.